18/05/2022 | Administración LocalMunicipal
Ferrol
Recursos Humanos
Anuncio bases e convocatoria nomeamento como funcionarios interinos, socorristas, por execución de programas “Vixilancia e salvamento nas praias de Ferrol 2022”

O día 10/05/2022 por resolución da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi apróbanse as bases específicas que rexerán a convocatoria para a selección, en réxime de funcionarios interinos por execución de programas de carácter temporal, de 60 socorristas para a prestación de labores de vixianza e salvamento nas praias do termo municipal de Ferrol e que son as seguintes: O obxecto desta convocatoria é o nomeamento como persoal funcionario interino por execución de programa de carácter temporal de 60 socorristas para a prestación das labores de vixilancia e salvamento nas praias do Concello de Ferrol durante a tempada de verán 2022 dentro da campaña denominada “Vixilancia e salvamento nas praias de Ferrol 2022”, dos cales 1 desenvolverá as funcións de coordinador/a de praias e 9 desenvolverán as funcións de coordinadores/as de caseta, para a prestación das labores de vixilancia e de salvamento nas praias do Concello de Ferrol, a través do procedemento de selección que se sinala nestas bases, de conformidade co disposto no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TRLEBEP); a Lei 2/2015, de 29 de abril, do emprego público de Galicia; a Lei 7/1985, de 2 de abril, reguladora das bases do réxime local; o Real Decreto Lexislativo 781/1986, de 18 de abril, e demais disposicións de pertinente aplicación. A prestación das labores de vixilancia e de salvamento nas praias do Concello de Ferrol durante a tempada de verán de 2022 realizarse a xornada completa (40 horas semanais), que se prestarán en horario que se distribuirá segundo as necesidades e organización do servizo, todos os días da semana, cos descansos que regulamentariamente correspondan. A prestación dos servizos por parte dos/das socorristas e dos/as coordinadores/as de caseta realizarase durante o período comprendido entre o 18 de xuño e o 25 de setembro. A prestación de servizos, por parte do coordinador de praias realizarase durante o período comprendido entre o 14 de xuño e o 25 de setembro As sinaladas datas de comezo ou finalización poden variar en base as necesidades do Concello. As vacacións correspondentes ao período de nomeamento serán de 6 días hábiles que terán o carácter de irrenunciables e deberán desfrutarse na última semana do período de nomeamento (inicialmente do 16 ao 25 de setembro). As retribucións mensuais brutas, incluída a parte proporcional da paga extra, serán: · Socorristas - 1.464,73 € · Coordinadores/as de caseta – 1.606,70 € · Coordinador/a de praias – 1.777,33 € Nomearase ás persoas seleccionadas funcionarios/as interino/as por execución de programa de carácter temporal dentro da campaña denominada “Vixilancia e salvamento nas praias de Ferrol 2022”, co subgrupo de clasificación C2, nivel de complemento de destino 16 e o complemento específico correspondente a cada categoría profesional. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade. Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TRLEBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos dezaseis anos e non exceder da idade máxima de xubilación. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. O cumprimento deste requisito acreditarase mediante certificado médico oficial. En casos excepcionais, este certificado pode ser suplido cunha declaración responsable axustada ao modelo que figura como anexo a estas bases. En todo caso, este certificado debe presentarse, como data límite, no momento temporal inmediatamente anterior á realización das probas físicas, sendo excluído/a o/a aspirante en caso contrario. Poderá ter, como máximo, unha antigüidade de 3 meses en relación á data fixada para o desenvolvemento das probas. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non estar incurso en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servicio das Administracións Públicas. f) Estar en posesión do título de Graduado en Educación Secundaria Obrigatoria ou equivalente. g) Estar inscrito no Rexistro Profesional de Socorristas Acuáticos da Comunidade Autónoma de Galicia, ou no seu defecto, ter presentada a citada solicitude no citado Rexistro Profesional e que non transcorrera o prazo de 3 meses de que dispón a Academia Galega de Seguridade Pública para ditar resolución expresa. Neste último caso, deberase achegar, xunto coa solicitude de participación no proceso selectivo, copia da solicitude de inscrición no Rexistro profesional e copia da declaración responsable segundo o modelo normalizado. Todo isto de conformidade co Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia e o Decreto 35/2017, do 30 de marzo, que modifica o anterior.1.- As solicitudes para tomar parte neste proceso selectivo faranse mediante instancia de participación dirixida ao señor Alcalde na que se fará constar que se reúnen todos e cada un dos requisitos establecidos na BASE TERCEIRA desta convocatoria, referidos sempre ao día en que remate o prazo de presentación de instancias. A instancia levará implícita a declaración responsable de non estar inhabilitado para o desempeño de funcións e de non estar incurso en situación de incompatibilidade para prestar servizos na Administración pública. As citadas solicitudes presentaranse no Rexistro xeral do Concello durante o prazo de tres (3) días hábiles, que se iniciará o día seguinte ó da publicación do anuncio da convocatoria e destas bases no Boletín Oficial da Provincia. Tamén se publicará na páxina WEB municipal e na prensa. Así mesmo poderanse presentar na forma que determina o artigo 16 da Lei 39/2015, de 1 de outubro, do procedemento administrativo común das administracións públicas; neste caso, os/as aspirantes deberán comunicalo mediante correo electrónico a rrhh@ferrol. es durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos.2.- Xunto coa instancia achegaranse inescusablemente os seguintes documentos. · Copia do DNI. · Copia do título de Graduado en ESO ou equivalente. · Copia do documento acreditativo de estar inscrito no Rexistro Profesional de Socorristas Acuáticos da Comunidade Autónoma de Galicia ou, no seu defecto, de ter presentada a citada solicitude no dito Rexistro Profesional e que non transcorrera o prazo de 3 meses de que dispón a Academia Galega de Seguridade Pública para ditar resolución expresa. Neste último caso, deberase achegar, xunto coa solicitude de participación no proceso selectivo, copia da solicitude de inscrición no Rexistro profesional e copia da declaración responsable segundo o modelo normalizado. Todo isto de conformidade co Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia e o Decreto 35/2017, do 30 de marzo, que modifica o anterior. · Certificado médico ao que se fai referencia na letra c) da base 3ª, ou declaración responsable axustada ao modelo anexo a estas bases. No caso de presentación de declaración responsable, deberá presentarse o certificado médico, como data límite, no momento temporal inmediatamente anterior á realización das probas físicas, sendo excluído/a o/a aspirante en caso contrario. · Copia da documentación acreditativa dos méritos alegados, que se acreditarán do seguinte xeito dentro do prazo de presentación de instancias: o no caso de méritos profesionais, deberán acreditarse mediante copia de contratos xunto a copia de informe de vida laboral ou ben, no caso dos servizos prestados na Administración Pública, mediante certificado de servizos prestados expedido pola autoridade ou persoal funcionario competente. o no caso de méritos académicos, deberán acreditarse mediante copia de certificados dos cursos realizados nos que se reflicta número de horas ou créditos lectivos. Unicamente se valorarán os cursos e accións formativas impartidas por administracións públicas, sindicatos, universidades e centros formativos homologados. Non serán tidos en conta os méritos que non se acrediten correctamente segundo o establecido nestas bases ou aqueles que se presenten unha vez rematado o prazo (a documentación referida a os méritos non poderá ser obxecto de emenda ou corrección). 1.- Rematado o prazo de presentación de solicitudes, publicarase a listaxe provisional de aspirantes admitidos e excluídos, outorgando un prazo de dous (2) días hábiles para emenda ou corrección de documentación, con indicación, se é o caso, das causas de exclusión. Esta resolución publicarase no taboleiro de edictos do Concello e na WEB municipal e será determinante para os efectos de posibles impugnacións e recursos, de conformidade co previsto na lei.2.- Posteriormente, aprobarase a listaxe definitiva de admitidos/as e excluídos/as, que se publicará no taboleiro de edictos do Concello e na páxina WEB. Na mesma resolución quedará determinado o lugar, data e hora de valoración da fase de concurso e da celebración do primeiro exercicio, así como a composición do tribunal cualificador.3.- De non existir aspirantes excluídos/as, elevarase a definitiva a listaxe provisional na mesma resolución de aprobación. Presidente: Un/unha funcionario/a do Concello de Ferrol. Secretario: O secretario do Concello de Ferrol ou quen legalmente o substitúa. Vogais: Catro funcionarios/as de carreira do Concello de Ferrol. O/a secretario/a do tribunal cualificador terá dereito a voz pero non a voto. A Comisión cualificadora estará integrada de conformidade co artigo 55.1. c) e d) e art.60 do RD Lexislativo 5/2015, do 30 de outubro, que aproba o texto refundido da Lei do Estatuto Básico do Empregado Público, así como garantindo a competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller. Os membros da comisión cualificadora deberán absterse de intervir, notificándoo ao órgano que convoca, cando concorran neles circunstancias das previstas no art.23 da Lei 40/2015, do 1 de outubro, de réxime xurídico do Sector Público ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, os/as aspirantes poderán recusar aos membros da citada comisión cando concorran as devanditas circunstancias. A comisión cualificadora resolverá todas as dúbidas que puideran xurdir na aplicación destas normas, así como o que se deba facer nos casos non previstos. Así mesmo poderá dispoñer a incorporación as súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidades técnicas. Os membros da Comisión Cualificadora deberán pertencer a unha categoría profesional para o ingreso na cal se requira unha titulación de nivel igual ou superior ao esixido para participar no proceso selectivo. Os membros da citada comisión terán dereito á percepción das cantidades que correspondan en aplicación do RD 462/2002, do 24 de maio, sobre indemnizacións por razón do servizo. O número de sesións en ningún caso superará o máximo de 15. A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados mediante resolución, xuntamente coa aprobación da lista definitiva de admitidos/as e a composición do tribunal, que se publicará no taboleiro de anuncios do Concello e na páxina WEB. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente. Na fase de concurso comprobaranse e cualificaranse os méritos alegados polos aspirantes, que deben xustificarse cos documentos acreditativos daqueles, nos termos previstos na base cuarta. A puntuación máxima outorgada na fase de concurso non poderá exceder de catro (4) puntos. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase unicamente se valorarán os seguintes extremos: a) Experiencia profesional, ata un máximo de 2´5 puntos. Por cada mes completo realizando tarefas directamente relacionadas co posto ofertado: 0,15 puntos. b) Formación, ata un máximo de 1´5 puntos. b.1) Por acreditar formación sobre RCP (reanimación cardiopulmonar), soporte vital básico e manexo de desfibriladores: 0,50 puntos en total e sen que teña carácter acumulativo. b.2) Por estar en posesión de titulación que habilite para o manexo de embarcacións (patrón para navegación básica ou superior): 0,25 puntos. b.3) Por estar en posesión do título de Técnico/a en Emerxencias Sanitarias ou formación relacionada coa rama sanitaria: 0,25 puntos. b.4) Por cursos relacionados directamente coa ocupación, 0,05 puntos por cada 20 horas acumuladas ate o máximo de 0´50 puntos No caso de que na acreditación dos cursos non figure o número de horas estes non serán valorados. Consistirá na realización da seguinte proba: A posición de partida poderá ser de pé no borde do vaso da piscina con entrada libre, ou dentro da auga agarrado ao bordo da Piscina. Toda a proba realizarase con aletas. Despois do sinal, realizaranse 100 metros estilo libre (permitíndose viraxes), a continuación realizarase una apnea de 10 metros recollendo un obxecto do fondo da piscina e remolcarase 90 metros en posición dorsal ou lateral, mantendo en todo momento o obxecto fóra da auga. Ao chegar ao borde do vaso da piscina colocarase o obxecto fóra da auga no lugar apropiado para iso. Os candidatos deberán contar co material necesario para a realización da proba, e optará polas aletas que considere oportunas, cun máximo de 65 cm de lonxitude dende o nocello, e una anchura máxima de 30 cm. Outorgaranse as seguintes puntuacións de acordo cos tempos expresados, que comezarán a contar dende a sinal de saída ata a colocación do obxecto no lugar indicado: Esta proba, de carácter voluntaria, será realizada exclusivamente por aqueles/as aspirantes que, superado o proceso selectivo para socorrista anteriormente descrito, aspiren a desempeñar o posto de traballo de coordinador de praias (puntuarase de 0 a 10 puntos). Citarase aos aspirantes que opten ao posto para realizar unha proba teórico – práctica escrita, relacionada coas funcións propias do posto de coordinador/a de praias:  Organización dos grupos operativos  Organización das quendas  Reparto de material  Coordinación entre casetas. Nesta proba o tribunal avaliará as aptitudes e actitudes dos/as aspirantes, a adecuación entre os méritos presentados e o perfil do posto de traballo e as funcións encomendadas. En especial a capacidade de organización e a óptima atribución dos recursos dispoñibles no servizo e o coñecemento do medio físico. Os contidos da proba corresponderán a os seguintes módulos formativos: 1. MF1762_3 – XESTIÓN DE RECURSOS DE SOCORRISMO NO MEDIO ACUÁTICO; MF1763_ SISTEMAS E TÉCNICAS PARA A SUPERVISIÓN DOS RECURSOS DE SOCORRISMO EN ESPAZOS ACUÁTICOS; MF1764_3: DIRECCIÓN DE EQUIPOS DE SOCORRISMO EN ESPAZOS ACUÁTICOS. Establecidos no CERTIFICADO DE PROFESIONALIDADE AFDP0211_COORDINACIÓN DE SERVIZOS DE SOCORRISMO EN INSTALACIÓN E ESPACIOS ACUÁTICOS NATURAIS (Real Decreto 1076/2012 do 13 de xullo). 2. MF1082_2 - PREVENCIÓN DE ACCIDENTES EN ESPACIOS ACUÁTICOS NATURAIS e MF1083_2 - RESCATE DE ACCIDENTADOS EN ESPACIOS ACUÁTICOS NATURAIS, establecidos no CERTIFICADO DE PROFESIONALIDADE AFDP0209_SOCORRISMO EN ESPACIOS ACUÁTICOS NATURAIS (R. D. 711/2011, de 20 de maio, modificado polo RD 611/2013, de 2 de agosto). A proba constará de vinte (20) preguntas tipo test con tres respostas posible e só unha correcta, e de catro supostos prácticos. Sendo a distribución da puntuación do 20% para o tipo test e do 80% para a parte práctica. Proporase como coordinador/a de praias ao candidato con mellor puntuación nesta proba (específica de coordinador/a de praia) e, no caso de empate, a determinación do candidato determinarase por entrevista persoal. Esta proba, de carácter voluntaria, será realizada exclusivamente por aqueles/as aspirantes que, superado o proceso selectivo para socorrista anteriormente descrito, aspiren a desempeñar os posto de traballo de coordinadores/as de caseta (puntuarase de 0 a 10 puntos). Citarase aos aspirantes que opten ao posto para realizar unha proba teórico-práctica e escrita relacionada coas funcións propias do posto de coordinador/a de casetas:  Mando e responsabilidade nos rescates e no traballo diario  Organización diario do persoal de caseta en colaboración co coordinador de praias  Revisión, distribución e proposta de reposición de material de rescate, EPI. s.  Elaboración de informes e traslado ao coordinador de praias e/ou ao departamento de seguridade do Concello. Os contidos da proba corresponderán a os módulos formativos MF1082_2 - PREVENCIÓN DE ACCIDENTES EN ESPACIOS ACUÁTICOS NATURAIS e MF1083_2 - RESCATE DE ACCIDENTADOS EN ESPACIOS ACUÁTICOS NATURAIS, establecidos no CERTIFICADO DE PROFESIONALIDADE AFDP0209_SOCORRISMO EN ESPACIOS ACUÁTICOS NATURAIS (R. D. 711/2011, de 20 de maio, modificado polo RD 611/2013, de 2 de agosto). E dentro deles os seguintes: 1. Socorrismo acuático básico.2. Lexislación específica relacionada co socorrismo en espazos acuáticos naturais.3. Vixilancia e prevención de accidentes en espazos acuáticos naturais.4. Comunicacións aplicadas a prevención de riscos.5. Factores ambientais, influencia na intervención do socorrista en espazos acuáticos naturais.6. Aplicación das técnicas de entrada na auga e aproximación a os accidentados.7. Acondicionamento físico do socorrista.8. Intervención no socorrismo acuático.9. Técnicas de rescate en espazos acuáticos naturais.10. Manobras, tarefas e técnicas específicas nos diferentes espazos acuáticos naturais.11. Estratexias de conduta, aspectos psicolóxicos na fase crítica do rescate.12. Comunicación aplicada a situacións de rescate de accidentados e de emerxencia. A proba constará de vinte (20) preguntas tipo test con tres respostas posible e só unha correcta, e de catro supostos prácticos. Sendo a distribución da puntuación do 20% para o tipo test e do 80% para a parte práctica. Nesta proba o tribunal avaliará as aptitudes e actitudes dos/as aspirantes, a adecuación entre os méritos presentados e o perfil do posto de traballo e as funcións encomendadas; en especial, a capacidade de mando e organización do servizo no areal. Proporanse como coordinadores/as de caseta aos candidatos con mellor puntuación nesta proba (específica de coordinador/a de praia) e, no caso de empate, a determinación do/s candidato/s determinarase por entrevista persoal. A asignación de coordinador a cada caseta realizarase por estrito orde de puntuación nesta proba.3.- A puntuación outorgado nestes apartados a aqueles aspirantes que non sexan incluídos na proposta de nomeamento para as categorías de coordinador/a de praias e de casetas non será tida en conta aos efectos de elaboración da relación de aprobados por orde de puntuación total para a categoría de socorrista. A comisión cualificadora publicará no Taboleiro de anuncios e na páxina web do Concello a relación de aspirantes por orde de puntuación total final, con especificación da mesma, e elevará a correspondente proposta de nomeamento a favor das persoas aspirantes que obtiveran a puntuación máis alta. A cualificación final do proceso selectivo virá dada pola suma das puntuacións obtidas en ambas fases. Serán propostas para nomeamento as 60 persoas que obteñan maior puntuación, das cales, 50 serán como socorristas, 9 como coordinadores/as de caseta e 1 como coordinador/a de praias. A principal labor do coordinador/a de praias será a de organización do persoal asignado, elaboración da planificación de quendas e horarios, concesión de permisos e vacacións, así como modificacións de quendas e libranzas. Así mesmo, será responsable tanto do axeitado uso do equipamento facilitado aos socorristas como de ordenar o mantemento correcto das instalacións de salvamento. Ademais será o encargado da supervisión do servizo nas praias e o interlocutor principal co Concello. Os coordinadores de caseta, xunto as tarefas propias dos socorristas, deberán levar a cabo a organización diaria do persoal propio da caseta en colaboración co coordinador de praias; organizar os grupos de traballo e as tarefas de mantemento de caseta; revisar, distribuír e facer proposta de reposición do material, EPIs.; organizar simulacros e adestramentos; trasladar informes ao coordinador de praias ou ao departamento de seguridade do Concello; organización do servizo no areal de destino en coordinación co coordinador de praias e o departamento de seguridade do Concello. O tribunal cualificador non poderá facer unha proposta de nomeamento a favor dun número de aspirantes superior ao de postos ofertados. De producirse un empate na puntuación final dos 50 socorristas, para dirimilo teranse en conta as puntuacións parciais acadadas no proceso selectivo, pola seguinte orde de preferencia: 1º A puntuación obtida na fase de oposición 2º A puntuación obtida no apartado a) da fase de concurso 3º A puntuación obtida no apartado b) da fase de concurso O empate nos postos de coordinador/a de praias e coordinadores/as de caseta, tal e como ten sido exposto, realizarase a través dunha entrevista persoal. Coas persoas aspirantes que superen as probas pero non figuren incluídas na proposta de nomeamento establecerase unha listaxe de reserva para os efectos de cubrir posibles renuncias ou incidencias que puideran xurdir durante o período ao cal afecta o nomeamento. Os chamamentos que se fagan ás persoas desta lista seguirán a orde rigorosa de puntuación. A comisión cualificadora queda facultada para interpretar as presentes bases, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A publicidade das actuacións derivadas do proceso selectivo que se regula nestas bases se realizará a través de publicacións no taboleiros de anuncios do Concello e da páxina web ( www.ferrol.es/Sede Electrónica/ Recursos Humanos/Outras contratacións). A presentación da solicitude de participación no presente proceso selectivo implica a aceptación das presentes bases na súa totalidade. Os actos administrativos derivados das presentes bases poderán ser impugnados polos/as interesados/as nos casos e no xeito establecidos pola Lei 39/2015, do 1 de outubro, do Procedemento Administrativo Común das Administracións Públicas. Don/Dona_______________________________________________________________con DNI núm. ___________________ e enderezo en___________________________________________________________________________________________ Concello_________________________ Provincia ___________________ e número de teléfono _______________________. Baixo promesa ou xuramento e baixo a miña enteira responsabilidade, DECLARO que conto coas condicións psíquicas e físicas necesarias para a realización de probas físicas de máximo esforzo fóra e dentro da auga. Que dado que cumpro coas ditas condicións, desexo participar nas probas correspondentes ao proceso selectivo de Socorristas do Concello de Ferrol. Tamén DECLARO ter sido informado polo Concello de Ferrol, de que, é necesario que, con carácter previo á realización das probas físicas, me faga un recoñecemento médico que descarte a existencia dalgunha enfermidade infecto-contaxiosa e/ou dalgún problema que puidera impedir a realización de ditas probas nas condicións debidas, aportando o certificado médico acreditativo deses extremos. Para que conste e xurda os efectos oportunos, firmo a presente. Ferrol, Asdo.” Don/ a DNI: Correo electrónico: Enderezo notificación: Código Postal: Concello: Provincia: Teléfono: SOLICITO: Ser admitido/a na convocatoria para o nomeamento como persoal funcionario interino por execución de programa de carácter temporal de 60 socorristas para a prestación das labores de vixilancia e salvamento nas praias do Concello de Ferrol durante a tempada de verán 2022 dentro da campaña denominada “Vixilancia e salvamento nas praias de Ferrol 2022”, ao considerar que reúno os requisitos esixidos para tomar parte na mesma. Para o que achego a seguinte documentación: 1. Copia do DNI, pasaporte ou documento que o substitúa noutros estados membros da Unión Europea 2. Copia do título de Graduado en ESO, ou equivalentes 3. Copia do documento acreditativo de estar inscrito no Rexistro Profesional de Socorristas Acuáticos da Comunidade Autónoma de Galicia ou, no seu defecto, de ter presentada a citada solicitude no dito Rexistro Profesional e que non transcorrera o prazo de 3 meses de que dispón a Academia Galega de Seguridade Pública para ditar resolución expresa. Neste último caso, deberase achegar, xunto coa solicitude de participación no proceso selectivo, copia da solicitude de inscrición no Rexistro profesional e copia da declaración responsable segundo o modelo normalizado. Todo isto de conformidade co Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia e o Decreto 35/2017, do 30 de marzo, que modifica o anterior.4. Certificado médico ou declaración responsable (*1) 5. Relación de méritos alegados acompañada dos xustificantes acreditativos destes: 1.1. 1.2. 1.3. 1.4. 1.5. 1.6. 1.7. 1.8. 1.9. 1.10.1.11.1.12.1.13.1.14.1.15.1.16.1.17.1.18.1.19.1.20. Ferrol, ____ de ____________________ de 2022 (sinatura) (1*) No caso de presentación de declaración responsable, deberá presentarse o certificado médico, como data límite, no momento temporal inmediatamente anterior á realización das probas físicas, sendo excluído/a o/a aspirante en caso contrario. Ferrol, na data que figura na sinatura dixital.” Segundo.- Convocar o proceso selectivo mencionado con suxeción ás bases transcritas. Terceiro.- Publicar o texto íntegro das bases no Boletín Oficial da Provincia, no taboleiro de Edictos e na páxina web do Concello (www.ferrol.es). O que se fai público para xeral coñecemento. Ferrol, 10 de maio de 2022 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares